
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 1256 

15 Δεκεμβρίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Προσωρινή παραχώρηση έκτασης, περιοχής Ρίου Πα- 

τρών, στο Λιμενικό Ταμείο Πατρών . 1 

Τροποποίηση και συμπλήρωση της 31850/97 απόφα¬ 
σης Υπουργών Εσωτερικών, Δημόσιας Διοίκησης 
και Αποκέντρωσης, Εθνικής Οικονομίας και Οικονο¬ 
μικών και Γεωργίας . 2 

Κήρυξη υποχρεωτικής της από 29.7.98 ΣΣΕ για τους 
όρους αμοιβής και εργασίας των υπαλλήλων Οδο- 
ντοτεχνιτών Αθηνών - Πειραιά και Περιχώρων 1998 

- 1999 .. 3 

Κήρύξη υποχρεωτικής της από 28 Σεπτεμβρίου 1998 
ΣΣΕ των Κτηνιάτρων Πτυχιούχων Ανωτάτων Σχολών 
απασχολουμένων στις Βιομηχανικές επιχειρήσεις 

όλης της χώρας. 4 

Εγκατάσταση και λειτουργία της Πανεπιστημιακής 
Καρδιοχειρουργικής κλινικής στο Γεν. Περ. Νοσ/ 

μείο Αλεξανδρούπολης . 5 

Συγκρότηση επιτροπής για την απόδειξη της ιδιότητας 
αγροτών, νέων αγροτών, νεοεισερχομένων νέων 
στον αγροτικό τομέα και εργατών γης στη Νομαρ¬ 
χιακή Αυτοδιοίκηση Ανατ. Αττικής . 6 

Ψήφιση Οργανισμού Εσωτερικής Υπηρεσίας του Δή¬ 
μου Αποδοτίας Ν. Αιτωλοακαρνανίας . 7 

Τροποποίηση του Ο.Ε.Υ. Δήμου Παραμυθιάς Νομού 
Θεσπρωτίας, σύσταση Ταμιακής Υπηρεσίας Δήμου 

Παραμυθιάς . 8 

Συγκρότηση Τριμελούς Επιτροπής στο Ν.Δ. Πειραιά 9 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Τ/5400 (1) 

Προσωρινή παραχώρηση έκτασης, περιοχής Ρίου Πατρών, 
στο Λιμενικό Ταμείο Πατρών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ, ΑΝΑΠΤΥΞΗΣ 
ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του Α.Ν. 1565/50 όπως κυρώθηκε με 
το Ν. 1624/51 και ισχύει σήμερα. 


2. Το Ν. 2160/93 «Ρυθμίσεις για τον Τουρισμό και άλ¬ 
λες διατάξεις» (ΦΕΚ 118/Α719.7.93). 

3. Τις διατάξεις του άρθρου 2 του Ν.Δ. 4109/1960 
(ΦΕΚ 153 Α') «Περί τροποποιήσεως και συμπληρώσεως 
της περί ΕΟΤ νομοθεσίας και άλλων τινών διατάξεων». 

4. Τη με αριθμ. 99/7.3.98 απόφαση του Δ.Σ./ΕΟΤ. 

5. Τις διατάξεις του άρθρου 29Α του Ν. 1558/85 (ΦΕΚ 
38 Α). 

6. Το Π.Δ. 27/1.2.96 «περί συγχώνευσης των Υπουρ¬ 
γείων Τουρισμού, Βιομηχανίας, Ενέργειας και Τεχνολο¬ 
γίας και Εμπορίου στο Υπουργείο Ανάπτυξης» (ΦΕΚ 19/ 
Α/1.2.96). 

7. Το Π.Δ. 377/96 «Διορισμός Υπουργών, Αναπληρωτή 
.Υπουργού και Υφυπουργών» (ΦΕΚ 244/Α/25.9.96). 

8. Τη με αριθμό 1107147/1239/006Α/4.10.96 κοινή 
απόφαση του Πρωθυπουργού και του Υπουργού Οικονο¬ 
μικών «περί ανάθεσης αρμοδιοτήτων στους Υφυπουργούς 
Οικονομικών» (ΦΕΚ 922/Β/4.10.96). 

9. Το Ν. 2399/96 «Υλοποίηση της εισοδηματικής πολι¬ 
τικής έτους 1996 για μισθούς και συντάξεις και άλλες δια¬ 
τάξεις» (ΦΕΚ 90/Α/96), αποφασίζουμε: 

1. Παραχωρούμε στο Λιμενικό Ταμείο Πατρών, έκταση 
εμβαδού 16.737 τ.μ. (6.470 τ.μ. ΤΔΚκαι 10.267 τ.μ. από 
απαλλοτρίωση), όπως αποτυπώνεται στο υπ’ αριθ. 398/ 
77/22258/31.5.69 τοπογραφικό διάγραμμα του ΕΟΤ με 
τα στοιχεία ορ. 1, ορ. 2, ορ. 3, ορ. 4, ορ. 5, ορ. 6, ορ. 7, ορ. 
1, με τους εξής όρους: 

α. Η παραχώρηση της χρήσης της εν λόγω έκτασης θα 
είναι προσωρινού χαρακτήρα και θα καλύψει χρονικό διά¬ 
στημα επτά (7) ετών, όσον εκτιμάται σήμερα από τις σχετι¬ 
κές μελέτες ότι θα διαρκέσει η κατασκευή της Γέφυρας 
Ρίου - Αντιρρίου και μέχρι να τεθεί σε λειτουργία. Το εν 
λόγω χρονικό διάστημα μπορεί να παραταθεί, έπειτα από 
απόφαση του ΕΟΤ, εφόσον μελλοντικά κριθεί ότι δεν 
επαρκεί για την ολοκλήρωση κατασκευή της Γέφυρας. 

β. Η παραχώρηση θα γίνει χωρίς αντάλλαγμα και απο¬ 
κλειστικά και μόνο για την εκτέλεση έργων διαμόρφωσης 
από το Λ.Τ.Π., προκειμένου να γίνει δυνατή η εξυπηρέ¬ 
τηση των διερχομένων του Πορθμείου από την Ανατολική 
αποβάθρα. 

γ. Δεν επιτρέπεται σε καμία περίπτωση η εκμίσθωση ή 
εκχώρηση του δικαιώματος χρήσης της έκτασης ή τμημά¬ 
των αυτής σε τρίτους. 

δ. Οι εργασίες διαμόρφωσης θα γίνουν με δαπάνες, ευ¬ 
θύνη και επίβλεψη του Λ.Τ.Π., σύμφωνα με το Ν. 2395/96 

(ΦΕΚ Α' 71), ενώ οι μελέτες θα τεθούν υπόψη του ΕΟΤ 
προκειμένου να ελεγχθούν πριν την εφαρμογή τους. 

ε. Μετά τη λήξη της παραχώρησης το Λ.Τ.Π. θα αποδε- 
σμεύσει και θα παραδώσει στον ΕΟΤ την έκταση, χωρίς 
καμία εκ μέρους τους αξίωση. 

στ. Η παράβαση οποιουδήποττεε από τους παραπάνω 
όρους συνεπάγεται την ανάκληση της αδείας χρήσης της 
έκτασης και την άμεση επιστροφή της στον ΕΟΤ. 

2. Από τις διατάξεις της παρούσας δεν προκαλείται δα¬ 
πάνη σε βάρος του προϋπολογισμού του ΕΟΤ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 1998 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΕβΡΓ. ΑΡΥΣ ΒΑΣΩ ΠΑΠΑΝΔΡΕΟΥ 

ΕΜΠΟΡΙΚΗΣ ΝΑΥΤΙΛΙΑΣ 

ΣΤ. ΣΟΥΜΑΚΗΣ 
-♦- 

Αριθ. 361651 (2) 

Τροποποίηση και συμπλήρωση της 31850/97 απόφασης 
Υπουργών Εσωτερικών, Δημόσιας Διοίκησης και Απο¬ 
κέντρωσης, Εθνικής Οικονομίας και Οικονομικών και 
Γ εωργίας. 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚ/ΣΗΣ, 
ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 
ΚΑΙ ΓΕΩΡΓΙΑΣ 

Έχοντας υπόψη: 

Τις διατάξεις: 

α. Του άρθρου 22 παρ. 3 του Ν. 992/1979 «Περί οργα- 
νώσεως των διοικητικών υπηρεσιών δια την εφαρμογή της 
Συνθήκης Προσχωρήσεως της Ελλάδος εις τας Ευρωπαϊ¬ 
κός Κοινότητας και ρυθμίσεως συναφών θεσμικών και ορ¬ 
γανωτικών θεμάτων» (ΦΕΚ Α’ 280). 

β. Του άρθρου 1 (παρ. 1, 2, και 3) του Ν. 1338/1983 
«Εφαρμογή του κοινοτικού δικαίου» (ΦΕΚ Α' 34) όπως 
τροποποιήθηκε με το άρθρο 6 του Ν. 1440/1984 «Συμμε¬ 
τοχή της Ελλάδος στο κεφάλαιο, στα αποθεματικά και τις 
προβλέψεις της Ευρωπαϊκής Τράπεζας Επενδύσεων, στο 
κεφάλαιο της Ευρωπαϊκής Κοινότητας Άνθρακος και Χά- 
λυβος και του Οργανισμού Εφοδιασμού ΕΥΡΑΤΟΜ (ΦΕΚ 
Α' 70) και το άρθρο 65 του Ν. 1892/1990 (ΦΕΚ Α' 101)». 

γ. Του άρθρου 29Α του Ν. 1558/1985 (ΦΕΚ Α’ 137) 
όπως το άρθρο αυτό προσειέθη με το άρθρο 27 του Ν. 
2081/1992 (ΦΕΚ Α' 154) και αντικαταστάθηκε από το άρ¬ 
θρο 1 παρ. 2α του Ν. 2469/97 (ΦΕΚ Α' 38) και το γεγονός 
ότι από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού. 

δ. Του Κ.(ΕΚ) 1554/95 του Συμβουλίου «για τον καθορι¬ 
σμό των γενικών κανόνων του καθεστώτος ενίσχυσης στο 
βαμβάκι και για την κατάργηση του Κ.(ΕΟΚ) αριθ. 2169/ 
81» (1. 148) όπως τροποποιήθηκε με τον Κ.(ΕΚ) 1419/98 
του Συμβουλίου «για την τροποποίηση του κανονισμού 
(ΕΚ) αριθ. 1554/95 για τον καθορισμό των γενικών κανό¬ 
νων του καθεστώτος ενίσχυσης στο βαμβάκι» (1. 190) και 
ειδικότερα την παρ. 4 του άρθρου 1 του τροποποιητικού 
κανονισμού. 

ε. Του Κ.(ΕΟΚ) 1201/89 της Επιτροπής «περί λεπτομε¬ 


ρειών εφαρμογής του καθεστώτος ενίσχυσης για το βαμ¬ 
βάκι» (ί_ 123) όπως τροποποιήθηκε με τον Κ (ΕΚ) 1664/98 
της Επιτροπής «για την τροποποίηση του κανονισμού 
(ΕΟΚ) αριθ. 1201/89 περί λεπτομερειών εφαρμογής του 
καθεστώτος ενίσχυσης για το βαμβάκι» (Ι_ 211) και ειδικό¬ 
τερα την παρ. 6 του άρθρου 1 του τροποποιητικού κανονι¬ 
σμού, αποφασίζουμε: 

1. Με την απόφαση αυτή λαμβάνονται συμπληρωματικά 
μέτρα εφαρμογής του άρθρου 8 του Καν.(ΕΚ) 1554/94 
του Συμβουλίου, όπως τροποποιήθηκε με τον Καν.(ΕΚ) 
1419/98 του Συμβουλίου και του άρθρου 14 του Καν. 
(ΕΟΚ) 1201 /89 της Επιτροπής, όπως τροποποιήθηκε με 
τον Καν. (ΕΚ) 1664/98 και τροποποιείται και συμπληρώ¬ 
νεται το άρθρο 3 της αριθμ. 31850/97 απόφασης των 
Υπουργών Εσωτερικών, Δημ. Διοίκησης και Αποκέντρω¬ 
σης, Εθνικής Οικονομίας και Οικονομικών και Γεωργίας 
(ΦΕΚ Β' 1004). 

2. Οι εκτιμήσεις της αναμενόμενης παραγωγής κατά 
Δήμο ή Κοινότητα αναρτώνται στα Δημοτικά και Κοινοτικά 
Καταστήματα το αργότερο μέχρι την 30η Σεπτεμβρίου 
κάθε έτους. Οι καταστάσεις παραμένουν αναρτημένες 
επί 10ήμερο, με ευθύνη των αρμοδίων οργάνων της Τοπι¬ 
κής Αυτοδιοίκησης και διενεργείται με κάθε πρόσφορο 
μέσο ευρεία ενημέρωση των ενδιαφερομένων. 

Οι παραγωγοί έχουν δικαίωμα ενστάσεως κατά του πί¬ 
νακα της αναμενόμενης παραγωγής μέχρι τις 30 Οκτω¬ 
βρίου. 

Η υποβολή ένστασης συνοδεύεται από κατάθεση πο¬ 
σού ύψους τριακοσίων (300) δραχμών ανά στρέμμα υπέρ 
του Οργανισμού Βάμβακος, στην Αγροτική Τράπεζα της 
Ελλάδος, το οποίο επιστρέφεται μόνο στην περίπτωση 
που γίνει δεκτή η ένσταση του παραγωγού. Η υποβολή έν¬ 
στασης αφορά στο σύνολο των στρεμμάτων που δηλώθη¬ 
καν από τον παραγωγό. 

Στην ένσταση πρέπει με ποινή απαραδέκτου: 
α) Να προσδιορίζονται επακριβώς τα αγροτεμάχια, με 
βάση το χαρτογραφικό υπόβαθρο του Ολοκληρωμένου 
Συστήματος Διαχείρισης και Ελέγχου (Ο.Σ.Δ.Ε.). 

β) Να προσδιορίζεται επακριβώς η έκταση κάθε αγροτε¬ 
μαχίου. 

Ειδικότερα: 

Οι ενστάσεις που θα υποβληθούν πριν από τις 30 Οκτω¬ 
βρίου στα κατά τόπους γραφεία του Οργανισμού Βάμβα¬ 
κος, εξετάζονται παράλληλα με την υπόλοιπη προς παρά¬ 
δοση ποσότητα (αποθέματα) από τριμελή επιτροπή που 
συνιστάται κατά Νομαρχία και αποτελείται από: 

α) Γεωπόνο του Οργανισμού Βάμβακος, β) Γεωπόνοτης 
Νομαρχιακής Αυτοδιοίκησης (πρώην Δ/νσης Γεωργίας) 
και γ) Γ εωπόνο της Ένωσης Συν/σμών, με τους νόμιμους 
αναπληρωτές τους. Ο ορισμός των μελών της επιτροπής 
γίνεται με απόφαση του οικείου Νομάρχη. 

Πρόεδρος της επιτροπής ορίζεται ο αρχαιότερος γεω¬ 
πόνος εκ των (α) και (β) μελών. 

Η γραμματειακή εξυπηρέτηση του έργου της επιτροπής 
γίνεται από υπάλληλο του Οργανισμού Βάμβακος. 

Σε περίπτωση κωλύματος του ενός μέλους, οι επιτρο¬ 
πές μπορούν να λειτουργήσουν και με δύο μέλη, εφόσον 
παρίσταται ο Πρόεδρος. Επί ισοψηφίας υπερισχύει η ψή¬ 
φος του Προέδρου. 

Η εξέταση των ενστάσεων διενεργείται από τις ανω¬ 
τέρω επιτροπές με επιτόπιους ελέγχους, είτε στα χωρά¬ 
φια, είτε στις αποθήκες των παραγωγών, είτε σε συνδυα- 

σμό αυτών από την 1 η μέχρι τη 10η Νοεμβρίου. Σε κάθε 
περίπτωοη συντάσσεται σχετικό πρακτικό και η απόφαση 
επί της ένστασης κοινοποιείται στον παραγωγό με την πα¬ 
ραλαβή της δήλωσής του για παράδοση. 

Η εκτίμηση της υπόλοιπης προς παράδοση ποσότητας 
κοινοποιείται στον Οργανισμό Βάμβακος με καταληκτική 
ημερομηνία την 15η Νοεμβρίου. 

Ενδεχόμενη άσκηση προσφυγής δεν αναστέλλει την 
εκτέλεση της απόφασης αυτής. 

Στον παραγωγό παραδίδεται το αντίγραφο της δήλωσης 
σπαρμένων εκτάσεων και σε εμφανές σημείο αυτής κατα- 
χωρείται το αποτέλεσμα της επανεκτίμησης, αριθμητικώς 
και ολογράφως, σφραγισμένο και υπογεγραμμένο αρμο¬ 
δίους, όπως και η υπόλοιπη προς παράδοση ποσότητα. 

Μέχρι την 15η Νοεμβρίου θα πρέπει να γίνει η εκτίμηση 
για την υπόλοιπη προς παράδοση ποσότητα από τον Ορ¬ 
γανισμό Βάμβακος και για τους παραγωγούς που δεν 
έχουν υποβάλλει ένσταση. 

Το αργότερο μέχρι την 24η Νοεμβρίου ο Οργανισμός 
Βάμβακος πρέπει να δηλώσει προς του Υπουργείο Γεωρ- 
γίας την επανεκτίμηση της παραγωγής του μη εκκοκκι- 
σμένου βαμβακιού για να ενημερωθεί η Ευρωπαϊκή 
Ένωση σύμφωνα με τα προβλεπόμενα στο άρθρο 14 παρ. 
1 του Καν. 1201 /89, όπως τροποποιήθηκε και ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 1998 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΕΘΝΙΚΗΣ ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΑΛ. ΠΑΠΑΔΟΠΟΥΛΟΣ ΠΑΝ. ΠΑΠΑΝΤΩΝΙΟΥ 

ΓΕΩΡΓΙΑΣ 

ΓΕΩΡΓ. ΑΝΩΜΕΡΙΤΗΣ 

-4- 

Αριθ. 12925 (3) 

Κήρυξη υποχρεωτικής της από 29.7.98 ΣΣΕ για τους 

όρους αμοιβής και εργασίας των υπαλλήλων Οδοντο- 

τεχνιτών Αθηνών - Πειραιά και Περιχώρων 1998 - 

1999. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
90. 

2. Την αριθ. 80078/4.10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων» (ΦΕΚ 924/Β78.10.96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 11ης Νοεμβρίου 

1998. 

4. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε., δηλαδή ότι οι δε¬ 
σμευόμενοι εργοδότες απασχολούν το 51% των εργαζο¬ 
μένων του Κλάδου, αποφασίζουμε: 

1) Κηρύσσουμε υποχρεωτική την από 29.7.1998 ΣΣΕ 
για τους όρους αμοιβής και εργασίας των υπαλλήλων Οδο- 
ντοτεχνιτών Αθηνών - Πειραιά και Περιχώρων 1998 - 

1999, για όλους τους εργοδότες και εργαζομένους του 
κλάδου που αφορά αυτή. 


2) Η ισχύς της απόφασης αυτής αρχίζει από 30.9.1998. 

3) Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 1998 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΠΑΣ 
-♦- 

Αριθ. 12941 (4) 

Κήρυξη υποχρεωτικής της από 28 Σεπτεμβρίου 1998 ΣΣΕ 
των Κτηνιάτρων Πτυχιούχων Ανωτάτων Σχολών απα- 
σχολουμένων στις Βιομηχανικές επιχειρήσεις όλης της 
χώρας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
90. 

2. Την αριθ. 80078/4.10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών 
Ασφαλίσεων» (ΦΕΚ 924/Β78.10.96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 11ης Νοεμβρίου 
1998. 

4. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε., δηλαδή ότι οι δε¬ 
σμευόμενοι εργοδότες απασχολούν το 51% των εργαζο¬ 
μένων του επαγγέλματος στον κλάδο, αποφασίζουμε: 

1) Κηρύσσουμε υποχρεωτική την από 28 Σεπτεμβρίου 
1998 ΣΣΕ των Κτηνιάτρων Πτυχιούχων Ανωτάτων Σχολών 
απασχολουμένων στις Βιομηχανικές επιχειρήσεις όλης 
της χώρας, για όλους τους εργοδότες και εργαζομένους 
του κλάδου που αφορά αυτή. 

2) Η ισχύς της απόφασης αυτής αρχίζει από 2.10.1998. 

3) Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 1998 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΠΑΣ 
-♦- 

Αριθ. Α1α/9719/98 (5) 

Εγκατάσταση και λειτουργία της Πανεπιστημιακής Καρ¬ 
διοχειρουργικής κλινικής στο Γ εν. Περ. Νοσ/μείο Αλε¬ 
ξανδρούπολης. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 13 παρ. 1 του Ν. 1397/83 
(ΦΕΚ 143/Α/83). 

2. Τις διατάξεις του Π.Δ/τος 126/98 (ΦΕΚ 104/98 Α') 
«Ίδρυση Καρδιοχειρουργικής Κλινικής στην Ιατρική Σχολή 
του Δημοκριτείου Πανεπιστημίου Θράκης». 

3. Το αριθμ. 3044/98 έγγραφο της Ιατρικής Σχολής του 
Δημοκριτείου Πανεπιστημίου Θράκης. 

4. Το αριθμ. Β1 /429/98 έγγραφο του Υπουργείου Εθνι¬ 
κής Παιδείας και θρησκευμάτων. 

5. Η αριθμ. 13 απόφ. της 141ης-/98 της Ολομέλειας 
του ΚΕΣΥ. 

6 . Τις διατάξεις του Π.Δ/τος 87/86 (ΦΕΚ 32/Α/86). 

7. Τις διατάξεις της παρ. 1 του άρθρου 2 του Ν. 
2469/97 (ΦΕΚ 38/Α/97) και το γεγονός ότι η δαπάνη που 
θα προκύψει από τη λειτουργία της Πανεπιστημιακής Κλι¬ 
νικής, θα καλύπτεται από τις πιστώσεις του προϋπολογι¬ 
σμού του Νοσοκομείου και συγκεκριμένα από τα έσοδα 
από νοσήλεια, αποφασίζουμε: 

1. Εγκαθίσταται και λειτουργεί στο Χειρουργικό Τομέα 
της Ιατρικής Υπηρεσίας του Γεν. Περ. Νοσ. Αλεξανδρού¬ 
πολης, η Πανεπιστημιακή Καρδιοχειρουργική Κλινική, που 
έχει ιδρυθεί με το Π.Δ/γμα 126/98. 

2. Η δύναμη της Πανεπιστημιακής Κλινικής δεν μπορεί 
να υπερβαίνει τις εικοσιτέσσερις (24) κλίνες. 

3. Στην Πανεπιστημιακή Κλινική λειτουργεί αντίστοιχο 
τακτικό εξωτερικό ιατρείο. 

4. Το ΔΕΠ που υπηρετεί στην Πανεπιστημιακή Κλινική 
υποχρεούται: 

α) Σε υπηρεσία και στα αντίστοιχα τακτικά εξωτερικά ια¬ 
τρεία, που οι ημέρες και οι ώρες λειτουργίας τους καθορί¬ 
ζονται με απόφαση του Δ.Σ. του Νοσοκομείου, ύστερα 
από εισήγηση του Διευθυντή της Ιατρικής Υπηρεσίας. 

β) Σε εφημερίδα για την αντιμετώπιση εκτάκτων περι¬ 
στάσεων και παροχή επείγουσας περίθαλψης, σύμφωνα 
με όσα ισχύουν κάθε φορά για την εφημερία του Νοσοκο¬ 
μείου. 

5. Το προσωπικό που υπηρετεί στην Πανεπιστημιακή 
Κλινική, συνεργάζεται με τα αντίστοιχα τμήματα της Ιατρι- 
κής Υπηρεσίας όλων των Νοσηλευτικών Ιδρυμάτων της 
Υγειονομικής Περιφέρειας για την ανάπτυξη και αναβάθ¬ 
μιση του επιπέδου της εκπαίδευσης και παροχής υπηρε¬ 
σιών υγείας, στο πλαίσιο της νοσηλευτικής επιστημονικής 
και λειτουργικής διασύνδεσής τους. Η Πανεπιστημιακή 
κλινική πρέπει να έχει επιστημονικό υπεύθυνο γιατρό για 
τη λειτουργία της. 

6 . Η λειτουργία της παραπάνω κλινικής, θα γίνει στα¬ 
διακά με αποφάσεις του Δ.Σ. του νοσοκομείου στο οποίο 
εγκαθίστανται, στο πλαίσιο των κατευθύνσεων του 
Υπουργείου Υγείας και Πρόνοιας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Νοεμβρίου 1998 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣ 

ΓΕΡ. ΑΡΣΕΝΗΣ Λ. ΠΑΠΑΔΗΜΑΣ 


Αριθ. 9202 ( 0 ) 

Συγκρότηση επιτροπής για την απόδειξη της ιδιότητας 
αγροτών, νέων αγροτών, νεοεισερχομένων νέων στον 
αγροτικό τομέα και εργατών γης στη Νομαρχιακή Αυτο¬ 
διοίκηση Ανατ. Αττικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1) Το Ν. 2520/1997 «Μέτρα για τους νέους αγρότες 
κ.λπ.». 

2) Την Κ.Υ.Α. 337410/10.7.98 άρθρ. 3 «Λεπτομέρειες 
εφαρμογής του Ν. 2520/97». 

3) Το αρ. 28209/17.11.98 έγγραφο της ΔΟΥ Παλλήνης 
για τον ορισμό εκπροσώπου. 

4) Το αρ. 1082/9.11.98 έγγραφο της Ένωσης Αγροτι¬ 
κών Συνεταιρισμών Αττικής, για τον ορισμό εκπροσώπου 
και 

5) Τις ανάγκες της υπηρεσίας μας, αποφασίζουμε: 
Συγκροτούμε επιτροπή, αποτελούμενη από τους: 

1) Δημήτριο Μπαμπιλη, γεωπόνο - οικονομολόγο του 
κλάδου ΠΕΙ, με βαθμό Α', μόνιμο υπάλληλο της Δ/νσης 
Γεωργίας ως Πρόεδρο, με αναπληρωτή τον Καουρα Ιω¬ 
άννη, γεωπόνο του κλάδου ΠΕΙ, με βαθμό Α' της ίδιας 
Διεύθυνσης. 

2) Την Ελένη Κακού ΠΕ με βαθμό Α', μόνιμο υπάλληλο 
της ΔΟΥ Παλλήνης, με αναπληρωτή τον Κων/νο Μιχελη, 
υπάλληλο ΔΕ/Α της ίδιας υπηρεσίας. 

3) Τον Αριστοτέλη Σάμιο, εκπρόσωπο της Ένωσης 
Αγροτικών Συνεταιρισμών Αττικής, με αναπληρωτή τον 
Αλέξανδρο Αβραμη. 

Γραμματέας της επιτροπής ορίζεται ο Δεσύλλας Νικό¬ 
λαος, μόνιμος υπάλληλος ΔΕ/4 της Διεύθυνσης Γεωργίας 
Ανατ. Αττικής, με αναπληρώτρια τη θεοδωροπούλου Μα¬ 
ρία, υπάλληλο ΔΕ/4 της ίδιας Διεύθυνσης. 

Εισηγήτρια ορίζεται η Σταματέλου Ευτυχία, γεωπόνος 
της Δ/νσης Γεωργίας, του κλάδου ΠΕΙ, με βαθμό Α', με 
αναπληρώτρια της την Κουερίνη Αικατερίνη, γεωπόνο, 
του κλάδου ΠΕΙ, με βαθμό Α', της ίδιας Δ/νσης. 

Έργο της επιτροπής θα είναι η εξέταση των αιτήσεων 
των ενδιαφερομένων για την απόδειξη της ιδιότητας αυ¬ 
τών ως αγροτών, νέων αγροτών, νεοεισερχομένων νέων 
στον αγροτικό τομέα και εργατών γης. 

Η θητεία των μελών της επιτροπής είναι διετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 24 Νοεμβρίου 1998 
Ο Νομάρχης κ.α.α. 

Ο Βοηθός Νομάρχη 
ΓΕΩΡΓΙΟΣ ΞΗΝΤΑΡΑΣ 

-♦- 

Αριθ. 1017 ( 7 ) 

Ψήφιση Οργανισμού Εσωτερικής Υπηρεσίας του Δήμου 
Αποδοτίας Ν. Αιτωλοακαρνανίας. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΔΥΤ. ΕΛΛΑΔΑΣ 
Έχοντας υπόψη: 

1) Τις διατάξεις του Ν. 1188/81 όπως αυτές αντικατα- 
στάθηκαν από τις όμοιες του άρθρου 8 παρ. 5 του Ν 
2307/95. 

2. Την αριθμ. 66/1997 γνωμοδότηση του Υπηρεσιακού 
Συμβουλίου των ΟΤΑ. 

3. Την αριθμ. 50/1997 απόφαση του Δημοτικού Συμ¬ 
βουλίου του Δήμου Αποδοτίας, αναφορικά με το αντικεί¬ 
μενο του θέματος. 

4. Την αριθμ. 159/10.9.1997 απόφαση του Γεν. Γραμ¬ 
ματέα Περιφέρειας Δυτ. Ελλάδας, αποφασίζουμε: 

1) Επικυρώνουμε την άρθρ. 50/1997 απόφαση του Δη¬ 
μοτικού Συμβουλίου Αποδοτίας, που αφορά την κατάρτιση 
και ψήφιση ΟΕΥ του Δήμου αυτού όσον αφορά τη διάρ¬ 
θρωση Υπηρ. τη σύσταση θέσεων και Τμημάτων τα καθή¬ 
κοντα και τις αρμοδιότητες των Γραφείων και στο εξής ο 
ΟΕΥ του Δήμου Αποδοτίας έχει ως κατωτέρω: 

Αρθρο 1 

Τις Υπηρεσίες του Δήμου συγκροτεί το Τμήμα Διοικητι¬ 
κών - Οικονομικών και Τεχνικών Υπηρεσιών. 

Αρθρο 2 

Οι θέσεις ολόκληρου του προσωπικού του Δήμου διαρ¬ 
θρώνονται σε κλάδους, βαθμούς και ειδικότητες ως εξής: 

ΔΙΑΒΑΘΜΙΣΗ ΘΕΣΕΩΝ 

ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 
ΚΑΤΗΓΟΡΙΑ ΔΕ 
ΚΛΑΔΟΣ ΔΕ ΔΙΟΙΚΗΤΙΚΟΥ 

Έξι (6) θέσεις υπαλλήλων με βαθμό Δ'-Α'. (Οι τέσσε¬ 
ρις^) είναι καλυμμένες). 

ΚΛΑΔΟΣ ΔΕ38 ΠΡΟΣΩΠΙΚΟΥ Η/Υ 
Μία (1) θέση υπαλλήλου με βαθμό Γ'-Α'. 

ΚΑΤΗΓΟΡΙΑ ΔΕ4 

ΚΛΑΔΟΣ ΔΕ28-29 ΧΕΙΡΙΣΤΩΝ ΜΗΧΑΝΗΜΑΤΩΝ - 
ΟΔΗΓΩΝ ΑΥΤΟΚΙΝΗΤΩΝ 
Μία (1) θέση υπαλλήλου με βαθμό Γ'-Α'. 

ΚΑΤΗΓΟΡΙΑ ΤΕ 

ΚΛΑΔΟΣ ΤΕ3 ΤΕΧΝΙΚΗΣ ΥΠΗΡΕΣΙΑΣ (Υπομ/κος) 

Μία (1) θέση Τεχνολόγου Πολιτικού Μηχανικού, με 
βαθμό Δ'-Α'. 

ΚΛΑΔΟΣ ΤΕ4 ΤΕΧΝΙΚΗΣ ΥΠΗΡΕΣΙΑΣ (Ηλεκτρολό¬ 
γος) 

Μία (1) θέση Ηλεκτρολόγου με βαθμό Δ'-Α'. 

ΚΑΤΗΓΟΡΙΑ ΥΕ 

ΚΛΑΔΟΣ ΥΕ ΕΡΓΑΤΩΝ 

Μία (1) θέση εργάτη με βαθμό Δ'-Α'. 

ΘΕΣΕΙΣ ΠΕΡΙΟΡΙΣΜΕΝΗΣ ΑΠΑΣΧΟΛΗΣΗΣ 
Μία (1) θέση εργάτη υπηρεσίας καθαριότητας περιορι¬ 
σμένης απασχόλησης (άρθρο 258 παρ. 2 του Ν. 1188/ 
1981). 

Μία (1) θέση καθαρίστριας περιορισμένης απασχόλη¬ 
σης (άρθρο 258 παρ. 2 του Ν. 1188/1981). 

Αρθρο 3 

Τα προσόντα διορισμού, που απαιτούνται κατά κατηγο¬ 
ρία, κλάδο και ειδικότητα, καθορίζονται σύμφωνα με το 
Π.Δ. 37α «καθορισμός προσόντων διορισμού (Προσοντο- 
λόγιο - Κλαδολόγιο» (ΦΕΚ 11/4.2.87 τ.Α'). 

'Αρθρο 4 

1. Τα του διορισμού, των καθηκόντων, των περιορι¬ 
σμών, του χρόνου εργασίας, της αστικής ευθύνης, των δι¬ 
καιωμάτων, των αδειών, των μεταβολών της υπηρεσιακής 
κατάστασης, των ηθικών αμοιβών, των πειθαρχικών αδικη¬ 
μάτων, των ποινών, της λύσης της υπαλληλικής σχέσης, 
της ιατροφαρμακευτικής και νοσοκομειακής περίθαλψης 


και των εξόδων κηδείας, καθενός των από τον παρόντα 
Οργανισμό προβλεπομένων τακτικών μονίμων υπαλλή¬ 
λων, διέπονται από τις διατάξεις των Νόμων: α) 1188/81 
και β) 1586/86 «περί κατάστασης προσωπικού Ο.Τ.Α.» και 
κάθε άλλη σχετική διάταξη. 

2 . Για την υπηρεσιακή κατάσταση του προσωπικού, που 
υπηρετεί στο Δήμο με σύμβαση εργασίας Ιδιωτικού Δι¬ 
καίου Αορίστου Χρόνου (προσόντα, κατάταξη, μετάταξη, 
παραμονή στην υπηρεσία κ.λπ.) θα έχουν εφαρμογή οι 
σχετικές διατάξεις του Ν. 1188/81 και κάθε άλλη σχετική 
διάταξη. 

'Αρθρο 5 

Προϊστάμενος Υπηρεσίας Τμήματος (Ν. 1586/1986) 

Ως Προϊστάμενος του Τμήματος Διοικητικών - Οικονο¬ 
μικών και Τεχνικών Υπηρεσιών επιλέγεται υπάλληλος του 
Κλάδου ΤΕ3 ή του Κλάδου ΔΕΙ, με βαθμό Α' και αν δεν 
υπάρχουν υπάλληλοι με βαθμό Α', επιλέγονται προσωρινά 
υπάλληλοι βαθμού Β', έως ότου καταστεί δυνατή η επι¬ 
λογή υπαλλήλων βαθμού Α'. Αν δεν υπάρχουν και υπάλλη¬ 
λοι βαθμού Β', επιλέγονται προσωρινά υπάλληλοι βαθμού 
Γ', με ένα έτος τουλάχιστον υπηρεσία στο βαθμό αυτό, 
έως ότου καταστεί δυνατή η προσωρινή επιλογή υπαλλή¬ 
λων βαθμού Β' ή βαθμού Α'. 

Όλου του προσωπικού προΐσταται ο Προϊστάμενος του 
Τμήματος Διοικητικών - Οικονομικών και Τεχνικών Υπηρε¬ 
σιών και αυτού ο Δήμαρχος. 

Αρμοδιότητα - Καθήκοντα - Αντικείμενα 
Προϊσταμένου Τμήματος 

Ο Προϊστάμενος του Τμήματος Διοικητικών - Οικονομι¬ 
κών και Τεχνικών Υπηρεσιών, είναι ο Διοικητικός Οικονο¬ 
μικός και Τεχνικός Σύμβουλος του Δήμου και συνεργάζε¬ 
ται πάντα με το Δήμαρχο. Προΐσταται, ελέγχει και παρακο¬ 
λουθεί την εύρυθμη λειτουργία του Γ ραφείου. Επιμελείται 
της εφαρμογής των Νόμων, διαταγμάτων, εγκυκλίων, 
αποφάσεων, κανονισμών κ.λπ. 

Μελετά τα γενικότερα θέματα του Δήμου και δίνει τις 
κατευθυντήριες γραμμές σε όλο το προσωπικό του Δή¬ 
μου. 

θεωρεί όλα τα έγγραφα που συντάσσονται από την 
Υπηρεσία με μόνη υπογραφή, πριν υπογράψει ο Δήμαρ¬ 
χος. Προηγούνται μέτρα που επιβάλλονται για την καλύ¬ 
τερη λειτουργία του Γραφείου. Αποσφραγίζει και θεωρεί 
την τακτική (κοινή) αλληλογραφία και εμπιστευτική, που 
απευθύνεται στο Δήμο. Παρακολουθεί τη Νομοθεσία και 
Νομολογία και ενημερώνει σχετικά το προσωπικό. Φροντί¬ 
ζει να τηρείται βιβλιοδετημένη σειρά της Εφημερίδας της 
Κυβερνήσεως και φροντίζει για τον πλουτισμό της Δημοτι¬ 
κής βιβλιοθήκης με Νομικά και επιστημονικά συγγράμ¬ 
ματα. Καταρτίζει και υποβάλει στο Δημοτικό Συμβούλιο 
την ετήσια λογοδοσία του Δημάρχου, όπως αυτή προβλέ- 
πεται από τη σχετική Νομοθεσία. 

Επικυρώνει αντίγραφα και φωτοαντίγραφα διαφόρων 
εγγράφων, που προσκομίζουν οι πολίτες σύμφωνα με το 
Ν. 1599/1986. 

Εισηγείται για τον προγραμματισμό όλων των έργων του 
Δήμου. Παρακολουθεί και συντονίζει την πορεία των έρ¬ 
γων και αναθέτει στο προσωπικό έκτακτες ή επείγουσες 
υπηρεσίες, που είναι απαραίτητες για την εύρυθμη εκτέ¬ 
λεση των έργων και την ομαλή λειτουργία της υπηρε¬ 
σίας. 

Ελέγχει την κανονική απορρόφηση των πιστώσεων και 
εισηγείται στο Δήμαρχο τα ανάλογα μέτρα. 

Φροντίζει για την κάλυψη των αναγκών του Τμήματος 
σε μηχανήματα κ.λπ. Έχει την τελική ευθύνη εισήγησης 
στο Δήμαρχο για θέματα του Τμήματος, που απαιτείται 
απόφαση του Δημοτικού Συμβουλίου. 

Φροντίζει για την κάλυψη των αναγκών του Τμήματος 
σε μηχανήματα κ.λπ. 

Έχει την τελική ευθύνη εισήγησης στο Δήμαρχο για θέ¬ 
ματα του Τμήματος, που απαιτείται απόφαση του Δημοτι¬ 
κού Συμβουλίου. 

Φροντίζει για την επίλυση προβλημάτων των πολιτών. 
Δίνει κάθε πληροφορία, που επιτρέπεται στους πολίτες, 
που προσέρχονται στο Δήμο, τους κατατοπίζει και τους 
καθοδηγεί ανάλογα με την περίπτωση. Δέχεται έγγραφες 
ή προφορικές αναφορές παραπόνων των πολιτών κατά 
της υπηρεσίας ή των υπαλλήλων του Δήμου και σε συνερ¬ 
γασία με το Δήμαρχο δίνει τις σχετικές πληροφορίες στον 
παραπονούμενο. Παρακολουθεί τη σχετική εκλογική Νο¬ 
μοθεσία, που ισχύει κάθε φορά στη διενέργεια των εκλο¬ 
γών. Φροντίζει για την κατά Νόμο αναθεώρηση των εκλο¬ 
γικών καταλόγων κ.λπ. Επιμελείται για την παραλαβή και 
παράδοση των εκλογικών βιβλιαρίων στους δικαιούχους δη¬ 
μότες, καθώς επίσης για την εξεύρεση των εκλογικών τμη¬ 
μάτων για τη διενέργεια των εκάστοτε εκλογών, βουλευτι¬ 
κών ή δημοτικών, σύμφωνα με την εκλογική νομοθεσία. 

Επιμελείται της διεξαγωγής απογραφών και της διεκπε¬ 
ραίωσης στατιστικών πληροφοριών. Μεριμνά για την εκμί- 
σθωση των δημοτικών προσόδων. 

Επιμελείται της διεκπεραίωσης γεωργικών και κτηνο- 
τροφικών ζητημάτων και μεριμνά για την ενημέρωση των 
γεωργοκτηνοτρόφων για επιδοτήσεις, αποζημιώσεις, κα¬ 
ταπολέμηση ασθενειών, εμβολιασμού κ.λπ. Συμμετέχει 
σε επιτροπές και έχουν σχέση με την αποκέντρωση. 

Επιμελείται για την εφαρμογή προγραμμάτων παιδείας 
και αθλητισμού. 

Καταρτίζει με το Δήμαρχο το σχέδιο του προϋπολογι¬ 
σμού εσόδων και εξόδων του Δήμου, κάθε έτος με τις εκ¬ 
θέσεις του και παρακολουθεί την πορεία εκτέλεσής του. 

Εισηγείται όταν χρειάζεται την αναμόρφωσή του. Συ¬ 
γκεντρώνει στατιστικά στοιχεία και πληροφορίες, χρήσι¬ 
μες για τις προβλέψεις του προϋπολογισμού και την οικο¬ 
νομική πολιτική, που πρέπει να ακολουθήσει ο Δήμος. 

Επιμελείται για τη σύνταξη και συνυπογράφει με το Δή¬ 
μαρχο τους βεβαιωτικούς καταλόγους επιβολής βεβαίω¬ 
σης και είσπραξης των εσόδων γενικά. 

Προσυπογράφει με το Δήμαρχο τα χρηματικά εντάλ¬ 
ματα. Εισηγείται την αναμόρφωση με την εγγραφή νέων 
εσόδων ή τη χορήγηση συμπληρωματικών ή έκτακτων πι¬ 
στώσεων. 

Επιμελείται για την απόδοση των ασφαλιστικών εισφο¬ 
ρών. 

Επιμελείται την ασφάλιση της ακίνητης περιουσίας και 
των αυτοκινήτων του Δήμου με έγκριση και εντολή του Δη¬ 
μάρχου. 

Επιμελείται την κατάρτιση των όρων μίσθωσης ακινή¬ 
των, τους υποβάλλει για έγκριση, φροντίζει για την υπο¬ 
γραφή των συμβολαίων και παρακολουθεί την εκτέλεσή 
τους. 

Επιμελείται την έγκαιρη εκμίσθωοη των ακινήτων του 
Δήμου, τη βεβαίωση των μισθωμάτων και την απόδοση 
των προσόδων. 


Επιμελείται των θεμάτων εφαρμογής του σχεδίου πό¬ 
λης, της μελέτης και της διαδικασίας τροποποίησης, επέ¬ 
κτασης και βελτίωσής του και εισηγείται για τη λήψη των 
σχετικών αποφάσεων από το Δημοτικό Συμβούλιο. 

Επιμελείται την έκδοση οικοδομικών αδειών (εφόσον 
χορηγηθεί το δικαίωμα αυτό στο Δήμο) και εποπτεύει για 
την καλή εκτέλεση και πιστή εφαρμογή, σύμφωνα με το 
Νόμο. 

Επιμελείται την καθαριότητα της Πόλης (συλλογή και 
μεταφορά των απορριμμάτων, καθορισμό οδών, πλατειών 
και γενικά κοινόχρηστων χώρων) ως επίσης και τον καθα¬ 
ρισμό αφισών, πινακίδων. 

Παρακολουθεί κάθε θέμα σχετικά με τη μόλυνση του 
περιβάλλοντος. Επισημαίνει, συγκεντρώνει στοιχεία, 
ελέγχει και πληροφορεί τους δημότες για τις πηγές ρύ¬ 
πανσης (λύμματα, απόβλητα, τοξικές ουσίες, απορύ- 
πανση) και προτείνει μέτρα στο Δημοτικό Συμβούλιο για 
την καταπολέμησή του. 

Επιμελείται της κίνησης οχημάτων και μηχανημάτων, 
μηχανολογικού εξοπλισμού οχημάτων και μηχανών και 
ηλεκτρομηχανολογικών κατασκευών, ηλεκτροφωτισμού. 

Μεριμνά για την προμήθεια, σωστή διάθεση και διαχεί¬ 
ριση των αναγκαίων εργαλείων, ανταλλακτικών, λιπαντι- 
κών, καυσίμων κ.λπ. 

Επιμελείται τη συντήρηση και καλή λειτουργία του δη¬ 
μοτικού φωτισμού (αλλαγή λαμπτήρων, συντήρηση υπο¬ 
γείων γραμμών, χρονοδιακοπτών, φωτιστικών σωμάτων 
στους στύλους της ΔΕΗ, στα γήπεδα και τοποθέτηση εορ- 
ταστικού φωτισμού μεγαφώνων κ.λπ.), καθώς και για την 
καλή λειτουργία κάθε ηλεκτρολογικής εγκατάστασης του 
Δήμου. 

Μετά από απόφαση του Δημάρχου μπορεί αρμοδιότητα 
που ασκεί ο Προϊστάμενος του Τμήματος να μεταβιβάζει 
απευθείας στον υπεύθυνο της Τεχνικής Υπηρεσίας. 

Ακροτελευταίο Αρθρο 
Κάλυψη δαπάνης 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού, παρά 
μόνο σε βάρος του Προϋπολογισμού του Δήμου Αποδο- 
τίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 19 Ιανουαρίου 1998 

Με εντολή Γεν. Γραμ. Περιφέρειας 
Ο Διευθυντής 
Ε. ΣΥΡΡΟΣ 

-♦- 

Αριθ. 3338 (8) 

Τροποποίηση του Ο.Ε.Υ. Δήμου Παραμυθιάς Νομού Θε¬ 
σπρωτίας, σύσταση Ταμιακής Υπηρεσίας Δήμου Παρα¬ 
μυθιάς. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων 12 παρ. 6 του Ν. 1188/81 
και 8 του Ν. 2307/95. 

2. Την αριθμ. 221 /96 απόφαση του Δημοτικού Συμβου¬ 
λίου Παραμυθιάς, περί τροποποιήσεως του Οργανισμού 

Εσωτερικής Υπηρεσίας του Δήμου και συστάσεως Ταμια¬ 
κής Υπηρεσίας στο Δήμο Παραμυθιάς. 

3. Το αριθμ. 1/1997 πρακτικό του Υπηρεσιακού Συμ¬ 
βουλίου του άρθρου 8 Ν. 2307/95, στο οποίο διατυπώνε¬ 
ται η σύμφωνη γνώμη για την τροποποίηση του Ο.ΕΎ. Δή¬ 
μου Παραμυθιάς. 

4. Το γεγονός ότι συντρέχουν οι οικονομικές προϋποθέ¬ 
σεις για το ανωτέρω θέμα, αποφασίζουμε: 

Επικυρώνουμε την αριθμ. 221 /96 απόφαση του Δημοτι¬ 
κού Συμβουλίου Παραμυθιάς, με την οποία τροποποιείται 
ο Ο.Ε.Υ. του ανωτέρω Δήμου ως εξής: 

1. Δημιουργείται Ταμιακή Υπηρεσία του Δήμου Παρα¬ 
μυθιάς, στις αρμοδιότητες της οποίας ανάγεται η έγκαιρη 
είσπραξη και πληρωμή κάθε είδους εσόδων του Δήμου 
κατά τις κείμενες διατάξεις του Π.Δ. 410/95 και του από 
17.5.59 Β.Δ/τος, καθώς και η είσπραξη και η πληρωμή 
κάθε είδους εσόδων και εξόδων των Νομικών Προσώπων 
του Δήμου, των οποίων θα αναλάβει την ταμειακή διαχεί¬ 
ριση. Διατηρεί και ενημερώνει τα οριζόμενα από τη Νομο¬ 
θεσία σχετικά βιβλία. 

2. Δημιουργούνται για τον ανωτέρω σκοπό οι κάτωθι θέ¬ 
σεις: 

α. Μία (1) θέση κατηγορίας Τεχνολογικής Εκπαίδευσης 
(ΤΕ), κλάδου ΤΕ17 Διοικητικών - Λογιστικών, με βαθμούς 
Δ-Α\ 

β. Μία (1) θέση ΤΕ19 Πληροφορικής (Ειδικότητα Πλη¬ 
ροφορικής) με βαθμούς Δ’-Α'. 

Κατά τα λοιπά ισχύει ως έχει ο Ο.Ε.Υ. του Δήμου Παρα¬ 
μυθιάς. 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού, ούτε του 
ομοίου ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 19 Νοεμβρίου 1998 
Με εντολή Γεν. Γραμ. Περιφέρειας 
Η Προϊσταμένη 
ΠΑΝ. ΚΥΡΙΑΖΗ 

- +- 

Αριθ. 8094 (9) 

Συγκρότηση Τριμελούς Επιτροπής στο Ν.Δ. Πειραιά. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1) Το Ν. 2520/97 (ΦΕΚ173/Α’) που τροποποιήθηκε με 
το άρθρο 70 του Ν. 2538/97 (ΦΕΚ 242/Α - ) και το άρθρο 
13 του Ν. 2601/98 (ΦΕΚ 81/Α ). 

2) Την αριθμ. 322501/2290/7.5.98 (ΦΕΚ 480/Β) 
κοινή απόφαση των Υπουργών Γεωργίας και Εθνικής Οι¬ 
κονομίας. 


3) Τα άρθρα 3, 4 και 5 της με αριθμ. 337410/10.7.98 
(ΦΕΚ 712/Β') κοινής απόφασης των Υπουργών Εσωτερι¬ 
κών, Δημόσιας Διοίκησης και Αποκέντρωσης, Οικονομι¬ 
κών και Γεωργίας με θέμα «Λεπτομέρειες εφαρμογής του 
Ν. 2520/97), αποφασίζουμε: 

Συγκροτούμε Τριμελή Επιτροπή που αποτελείται από 
τους: 

1) Παπούλια Ασπασία, γεωπόνο, μόνιμο υπάλληλο της Δ/ 
νσης Γεωργίας Πειραιά, ως Πρόεδρο, με αναπληρωτή αυ¬ 
τής το Βελλιανίτη Διονύσιο, γεωπόνο της ίδιας Δ/νσης. 

2) Σιδέρη Δέσποινα, μόνιμο υπάλληλο της Δ.Ο.Υ. Πό¬ 
ρου, με αναπληρώτρια αυτής τη Λαζαρέτου θεοδώρα, μό¬ 
νιμο υπάλληλο της Δ.Ο.Υ. Κυθήρων. 

3) Αλεξόπουλο Γεώργιο, εκπρόσωπο της Ένωσης 
Αγροτικών Συνεταιρισμών Τροιζηνίας, με αναπληρωτή του 
τον Ανδρέου Χαράλαμπο, εκπρόσωπο της ίδιας Ένω¬ 
σης. 

Έργο της Επιτροπής είναι η εξέταση των αιτήσεων των 
ενδιαφερομένων για την απόδειξη της ιδιότητας αυτών ως 
αγροτών, νέων αγροτών, νεοεισερχομένων νέων στον 
αγροτικό τομέα και εργατών γης. 

Γραμματέας της Επιτροπής ορίζεται η Κοκκίνου Ευαν¬ 
θία, μόνιμος υπάλληλος της Δ/νσης Γ εωργίας Πειραιά, με 
αναπληρώτρια αυτής τη Σανίδά Ζωγραφίαν, μόνιμο υπάλ¬ 
ληλο της ίδιας Δ/νσης. 

Στην Επιτροπή εισηγείται ο Γλαρός Γρηγόριος, γεωπό¬ 
νος, μόνιμος υπάλληλος του Γ.Γ.Α. Πόρου της Δ/νσης Γε¬ 
ωργίας Πειραιά, με αναπληρωτή του τον Τέκο Αριστοτέλη, 
γεωπόνο της ίδιας Δ/νσης. 

Η θητεία των μελών της Επιτροπής είναι διετής. 

Η Επιτροπή συνεδριάζει μετά από πρόσκληση του Προ¬ 
έδρου. Κατά τη συνεδρίαση καλείται να παραστεί ο ενδια¬ 
φερόμενο αν επιθυμεί για την παροχή των αναγκαίων εξη¬ 
γήσεων. 

Οι απαραίτητες κάθε φορά πιστώσεις ανέρχονται μέχρι 
του ποσού των εκατόν πενήντα εκατομμυρίων 
(150.000.000) δραχμών για όλη την Επικράτεια και θα βα¬ 
ρύνουν το Πρόγραμμα Δημοσίων Επενδύσεων (Π.Δ.Ε.) 
Έργο 9782500, ΣΑΕ 082/2 και ειδικότερα τις πιστώσεις 
που έχουν εγκριθεί με την 277/97 Κ.Υ.Α. (ΦΕΚ 384/τ.Β7 
29.4.1998) για την εφαρμογή των «κινήτρων και οικονομι¬ 
κών ενισχύσεων για την επιτάχυνση της προσαρμογής των 
γεωργικών διαρθρώσεων στα πλαίσια του Καν. 950/97/ 
Ε.Ε.», όπως αυτή ισχύει κάθε φορά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 26 Νοεμβρίου 1998 

Ο Νομάρχης 
ΧΡΗΣΤΟΣ ΦΩΤΙΟΥ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ 0Π * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΟΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


5225 761 ΘΕΣΣΑΛΟΝΙΚΗ 

5230 841 Βασ. Όλγας 188, 1ος όρ. - Τ.Κ. 546 55 (031) 423 956 
5225 713 ΠΕΙΡΑΙΑΣ 4136 402 

5249 547 Νικήτα 6-8 Τ.Κ. 185 31 4171 307 

5239 762 ΠΑΤΡΑ (061) 271 249 

5248 141 Κορίνθου 327 Τ.Κ. 262 23 224 581 

5248 188 ΙΩΑΝΝΙΝΑ 

5248 785 Διοικητήριο Τ.Κ. 454 44 ( 0651)21 901 

ΚΟΜΟΤΗΝΗ (0531) 22 637 

5248 320 Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσα ύξηση 100 δρχ. ανά βσέλιδο ή μέρος ι 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ' (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


Κ.Α.Ε. Προϋπολογισμού 

δρχ. 

70.000 

Μ 

15.000 

η 

70.000 

» 

30.000 

Μ 

15.000 

» 

5.000 

.. 

10.000 

» 

3.000 

» 

10.000 

Μ 

250.000 

Μ 

250.000 

» 


Κ.Α.Ε. εσόδου υπέρ 
ΤΑΠΕΤ 3512 


3.000 δρχ. 
3.500 » 

750 » 

3.500 » 

1.500 » 

750 » 


150 

500 

12.500 


Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

Οι Νομαρχιακές· Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφσνται συνδρομητές για μικρότερο χρονικό διάστημα.· 

Η έγγραφη ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύ πων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












